4. ΠΡΟΕΔΡΙΚΟΝ ΔΙΑΤΑΓΜΑ της 16/30 Δεκ. 1926 (ΦΕΚ. Α΄ 444) Περί κωδικοποιήσεως των Νόμων και Δ/των των αφορώντων το Ν.Α.Τ. Άρθρ.19.-1-3.(Παρατίθενται εις το θέμα περί Ν.Α.Τ.). 4.Το επί τη απωλεία φυλλαδίου εκδιδόμενον αντίγραφον χορηγείται επί πληρωμή του αντιτίμου εκάστοτε, εάν όμως η απώλεια επήλθε συνεπεία ναυαγίου, χορηγείται δωρεάν. 5.Οι εργάται θαλάσσης χαρακτηρίζονται δι’ ειδικής προσωνυμίας αναλόγως του χρόνου της υπηρεσίας και της ηλικίας των αφ’ ενός και του ειδικού επαγγέλματος αφ’ ετέρου. 6.Ο εις το Π.Ν. κατατασσόμενος μη ων δ’ απογεγραμμένος λογίζεται απογραφείς άμα τη κατατάξει του. Απολυόμενος όμως των τάξεων του Π.Ν. ίνα ασκήση ναυτικόν επάγγελμα υποβάλλεται εις τας ανωτέρω διατυπώσεις του παρόντος άρθρου. 7.Ανυπότακτος κατά τον Νόμον περί στρατολογίας δεν δύναται ν’ απογραφή. Άρθρ.20.-(Άρθρ. 2 Ν. 3347 παρ. 92 Κωδ. Ν. 2873).1.Οι απογεγραμμένοι εργάται θαλάσσης λογίζονται δια πάσαν προς το Ν.Α.Τ. σχέσιν των γεννηθέντες την 1ην Ιουλίου του έτους της γεννήσεώς των. 2.Η εις έτη αναφερομένη εν τω παρόντι Νόμω ηλικία νοείται πάντοτε εις έτη συμπεπληρωμένα. 3.Η ηλικία των απογραφέντων εργατών θαλάσσης προ της 17 Απρ. 1884 επιτρέπεται να αποδειχθή δια των μητρώων των αρρένων. Άρθρ.21.-(Άρθρ. 20 Κ.Ν. 2873).Ο χρόνος καθ’ ον πλοίον συγκεκροτημένον έχον πλήρωμα παραμένει εις ένα και τον αυτόν λιμένα λογίζεται ολόκληρος πάντοτε ως προς τον υπολογισμόν των δια του ναυτολογίου βεβαιουμένων τακτικών εισφορών εφ’ όσον το πλοίον τυγχάνει εφωδιασμένον δια ναυτολογίου, δια τον υπολογισμόν όμως της υπηρεσίας των εν τω ναυτολογίω αναφερομένων εργατών θαλάσσης  λογίζεται  ολόκληρος  κατά  τους  εξ  πρώ(Αντί της σελ. 405) Σελ. 405(α) 206-073 Απογραφή Ναυτικών 19.Ε.β.3-4 45 τους μήνας, ηλαττωμένος εις το ήμισυ κατά τους εξ επομένους, ο δε πέραν του έτους ουδόλως λογίζεται. Άρθρ.22.-(Άρθρ. 21 Κ.Ν. 2873, 2 και 3 Ν.Δ. 239-25).1. Έλλην δεν δύναται να ναυτολογηθή υφ’ οιανδήποτε ιδιότητα επί ελληνικού εμπορικού πλοίου είτε ν’ ασκήση ανά την Ελληνικήν θάλασσαν ναυτικόν επάγγελμα, εάν δεν τυγχάνη απογεγραμμένος. 2.Οι κάτω των 14 ετών παίδες δεν δύνανται να χρησιμοποιώνται εις εργασίας επί πλοίων οιασδήποτε κατηγορίας, εξαιρέσει εκείνων επί των οποίων εργάζονται μόνον μέλη της αυτής οικογενείας. 3.Αι διατάξεις της ανωτέρω παραγράφου δεν εφαρμόζονται εις την εργασίαν παίδων υπηρετούντων επί πλοίων χρησιμευόντων ως σχολών, υπό τον όρον να εγκρίνηται και επιτηρήται υπό Δημοσίας Αρχής η τοιαύτη εργασία αυτών. Άρθρ.23.-(Άρθρ. 23 Κ. Νόμ. 2873).Δια Δ/τος ορίζονται αι απογράφουσαι τους εργάτας θαλάσσης Αρχαί και κανονίζονται ο χαρακτηρισμός των εργατών θαλάσσης, ο τύπος των φυλλαδίων αυτών, ο τρόπος της τηρήσεως και της εν περιπτώσει απωλείας αναπληρώσεως των φυλλαδίων. Δια τας λοιπάς διατάξεις βλ. κατωτέρω θέμα περί Ν.Α.Τ. 